**Monika Haukanõmm** (aastani 2007 **Monika Sarapuu**; sündinud 22. mail 1972) on eesti sotsiaaltöötaja ja poliitik. Ta oli XIII Riigikogu liige. Ta on alates 14. septembrist 2020 Tallinna Kesklinna vanem.

Haridus
-------

[*viide?*]Lõpetas 1998. aastal Tartu Ülikooli sotsiaaltöö erialal ja kaitses bakalaureusetöö "Psüühikahäiretega inimeste rehabilitatsiooni olukord Tartu linnas", juhendaja Riina Kiik. Õppinud Tartu Ülikooli Euroopa Kolledži ja Tallinna Ülikooli sotsiaaltöö magistriõppes.[*viide?*]

Töö
---

Monika Haukanõmm 2022. aastal Toomkiriku tornimuna pühitsemisel
Töötas Tartu Vaimse Tervise Hooldekeskuse rehabilitatsioonispetsialisti ja sotsiaalnõustajana ning algatas psüühiliste erivajadustega inimeste toetatud elamise ja koduhoolduse pilootprojekti, mille eesmärgiks oli erihooldekandeasutustes elavate psüühiliste erivajadustega inimeste ühiskonda tagasi toomine ja hoolekandeasutusse sattumise vältimine. Aastatel 2005–2010 Sotsiaalministeeriumi hoolekande osakonna nõunik ning eakate ja puuetega inimeste poliitika juht. 2010. aasta oktoobrist kuni august 2022 oli Eesti Puuetega Inimeste Koja juhatuse esimees.

2017. aasta mais valiti Eesti Paralümpiakomitee juhatuse esimeheks. 

2022. aasta oktoobris valiti juhtima Eesti Naisliitu.[*viide?*]

Eesti Haigekassa nõukogu liige ja Haapsalu Neuroloogilise Rehabilitatsioonikeskuse nõukogu liige.

Kuulub järgmistesse organsisatsioonidesse: Eesti Psühhosotsiaalse Rehabilitatsiooni Ühingu liige, Eesti Sotsiaaltöö Assotsiatsiooni liige, Talina Võro Seltsi liige ning kuulub ja Eesti Naisliitu.[*viide?*]

Tegutsenud paarisuhte koolitajana.

Avaldanud artikleid ajakirjas Sinuga ja Sotsiaaltöö (ajakiri).

Poliitika
---------

Aastatel 2009–2014 oli Haukanõmm Isamaa ja Res Publica Liidu liige.[*viide?*]

2014. aasta detsembris astus ta Eesti Vabaerakonda. 2015. aastal kandideeris Eesti Vabaerakonna nimekirjas Riigikogu valimistel Kesklinna, Lasnamäe ja Pirita valimisringkonnas (valimisringkond nr 2) ja osutus 450 häälega kompensatsioonimandaadiga valituks XIII Riigikogu koosseisu liikmeks. Ta on kuulunud Vabaerakonna juhatusse.[*viide?*]

9. novembril 2018 teatas ta, et lahkub Vabaerakonnast ja kandideerib 2019. aasta Riigikogu valimistel Sotsiaaldemokraatliku Erakonna nimekirjas. Ta sai 2. valimisringkonnas 456 valija hääle ning valituks ei osutunud.

Ta kandideeris ka 2019. aasta Euroopa Parlamendi valimistel Sotsiaaldemokraatliku Erakonna nimekirjas, kogus 214 häält ning ei osutunud valituks.

Juunis 2020 astus ta Eesti Keskerakonda. Sügisel nimetas Tallinna linnavalitsus Haukanõmme alates 14. septembrist 2020 Tallinna kesklinna linnaosavanemaks.

Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 361 häält ning ei osutunud valituks.

Viited
------

1. 1 2  Tallinna õigusaktide register. Tallinna linnavalitsuse 09.09.2020 korraldus nr 954-k "Tallinna Kesklinna vanema ametisse nimetamine".
2. ↑  "Tartu Ülikool. Sotsiaaltöö 4+2 õppekava bakalaureusetööd". Originaali arhiivikoopia seisuga 2. aprill 2015. Vaadatud 10. märtsil 2015.
3. ↑  "Eesti Puuetega Inimeste Koja pressiteade, 13.08.2010 valis Eesti Puuetega Inimeste Koda endale uue juhatuse". Originaali arhiivikoopia seisuga 3.04.2015. Vaadatud 10.03.2015.
4. ↑  "Külli Urb. Eesti Puuetega Inimeste Koja uus juhatuse esinaine – Monika Haukanõmm. Kojaline nr 4, 2010" (PDF). Originaali (PDF) arhiivikoopia seisuga 2. aprill 2015. Vaadatud 10. märtsil 2015.
5. ↑  "Piret Mäeniit. Kui hästi tahta, saame hakkama! Terviseleht nr 44, 21.12.2010". Originaali arhiivikoopia seisuga 2.04.2015. Vaadatud 10.03.2015.
6. ↑  "Eesti Haigekassa nõukogu". Originaali arhiivikoopia seisuga 3. detsember 2014. Vaadatud 10. märtsil 2015.
7. ↑  "Haapsalu Neuroloogiline Rehabilitatsioonikeskus". Originaali arhiivikoopia seisuga 2. aprill 2015. Vaadatud 10. märtsil 2015.
8. ↑  Eesti Psühhosotsiaalse Rehabilitatsiooni Ühingu liikmed
9. ↑  Paarisuhte rahulolu edendamise programmi PREP-paarisuhtekoolituse koolitaja
10. ↑  Puuetega inimeste koja esimees Monika Haukanõmm liitus Vabaerakonnaga. ERR uudised, 12.12.2014
11. ↑  Riigikogu valimised 2015. Kandidaat nr 590 Monika Haukanõmm
12. ↑  Riigikogu valimised 2015. Mandaatide omandamise viis
13. ↑
14. ↑
15. ↑
16. ↑

Välislingid
-----------

* Monika Haukanõmm Postimehe teemaotsingus

  


|  |  |  |
| --- | --- | --- |
| Eelnev**Anu Aus** | **Tallinna Kesklinna vanem**14.09.2020–... | Järgnev**pole veel ametisse nimetatud** |